Obecné zastupiteľstvo obce Štvrtok na základe ust. § 16 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v súlade s § 6 ods. 1 zákona SNR č. 369/1990 Zb. o obecnom zriadení v znení neskorších predpisov v y d á v a toto

VŠEOBECNE ZÁVÄZNÉ NARIADENIE
č. 4/2017
o vyhradení miest a určení podmienok na umiestňovanie volebných plagátov na verejných priestranstvách počas volebnej kampane pre voľby do Národnej rady Slovenskej republiky, voľby do Európskeho parlamentu, voľby do orgánov Trenčianskeho samosprávneho kraja a voľby do orgánov samosprávy obce Štvrtok

§ 1
Úvodné ustanovenie

Účelom tohto nariadenia je v súlade so zásadou rovnosti kandidujúcich subjektov vyhradiť plochy , na ktorých možno na verejných priestranstvách na území obce počas volebnej kampane umiestňovať volebné plagáty a ustanoviť podmienky umiestňovania volebných plagátov na týchto vyhradených miestach. 
§ 2
Miesta na umiestňovanie volebných plagátov

Na verejných priestranstvách na území obce Štvrtok je dovolené v čase volebnej kampane umiestňovať volebné plagáty výlučne na týchto plochách : 
Vývesná tabuľa obce – táto plocha bude označená „Plocha pre volebnú kampaň“.

§ 3
Podmienky umiestňovania volebných plagátov

(1) Volebné plagáty sa na miestach vyhradených v § 2 tohto VZN umiestnia v súlade so zásadou rovnosti kandidujúcich subjektov. 
(2) Miesta na umiestnenie volebných plagátov budú k dispozícii po celý čas volebnej kampane. 

§ 4
Spoločné a záverečné ustanovenia

(1) Obec je oprávnená kontrolovať dodržiavanie vyššie uvedených podmienok umiestňovania volebných plagátov na verejných priestranstvách. Nedodržanie podmienok stanovených týmto všeobecne záväzným nariadením bude sankcionované v súlade s platnou právnou úpravou. 
(2) Zrušuje sa všeobecne záväzné nariadenie obce č.01/2004 o určení miest na umiestňovanie volebných plagátov.  

(3) Toto všeobecne záväzné nariadenie schválilo Obecné zastupiteľstvo obce Štvrtok dňa 29.09.2017. 
(4) Zmeny a doplnky tohto všeobecne záväzného nariadenia schvaľuje Obecné zastupiteľstvo obce Štvrtok. 
(5) Toto nariadenie nadobúda účinnosť dňom 01.10.2017. 

Vo Štvrtku dňa 29.09.2017 
........................................ 
   starosta obce

Návrh VZN: - vyvesený na úradnej tabuli obce dňa : 17.08.2017 
- zverejnený na internetovej adrese obce dňa :  17.08.2017
VZN schválené Obecným zastupiteľstvom vo Štvrtku dňa 29.09.2017  pod č. :  88/2017
VZN vyvesené na úradnej tabuli obce Štvrtok dňa : 29.9.2017 
VZN zvesené z úradnej tabule obce Štvrtok dňa : 16.10.2017 
VZN nadobúda účinnosť dňom 01.10.2017

úradná pečiatka 
s erbom obce 
za obec :